За първи път студентите на ХТМУ ще имат възможност да се обучават на истинска шприц машина благодарение на Фесто

На 23.11.2021 г. бе подписан договор за дарение между Химикотехнологичен и металургичен университет и Фесто Производство ЕООД. Компанията дари на катедра „Полимерно инженерство“ шприц-машина Arburg и периферни устройства - сушилен агрегат „Arburg“ и термостат „Regloplas“. Договорът бе подписан от Ректора на ХТМУ проф. Сеня Терзиева, а дарението прието от ръководителя на катедрата доц. Петър Велев.

Дареното оборудване ще допринесе за подобряване качеството на обучение на студентите в бакалавърска и магистърска степен по преработване и рециклиране на пластмаси, полимерни и биополимерни композитни материали и методи за анализ и изпитване на полимери. Усвоените практически умения на съвременно оборудване ще допринесат за бърза кариерна реализация на възпитаниците на катедрата.

Дарението на Фесто Производство ЕООД ще подпомогне и научно-изследователската дейност в катедра „Полимерно инженерство“ в разработването на полимерни композитни материали и оптимизирането на технологичен режим за тяхното производство чрез леене под налягане.

Ползотворното сътрудничеството между ХТМУ и Фесто ще продължи и през следващата година като се планира организирането на студентски практики, Дни на отворените врати във Фесто за студентите на ХТМУ, както и други събития, свързващи бизнеса и образованието.

ХТМУ изказва благодарност към екипа Фесто за дареното оборудване и професионалното отношение.